Middelsstore, kraftige, blankt svarte hornbiller, som overflatisk kan minne om tordivler. De mangler påfallende horn på hodet og pronotum, men sistnevnte kan ha en spiss knøl i midten. Hannens antenner har påfallende store blader (lameller) på de ytterste leddene, slik sett kan de minne om oldenborrer. Dekkvingene er grovt og nokså tett punktert, punktene danner i alle fall delvis punktrader.